Na podlagi 58. člena in drugega odstavka 70. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E in 40/12 – ZUJF, v nadaljevanju ZJU) Ministrstvo za kulturo, Maistrova 10, 1000 Ljubljana

objavlja javni natečaj za zasedbo prostega uradniškega delovnega mesta

**SVETOVALEC – PRIPRAVNIK (šifra DM 534) v Službi za investicije in ravnanje s stvarnim premoženjem, v Sekretariatu Ministrstva za kulturo, za določen čas, in sicer za čas opravljanja pripravništva v trajanju 10 mesecev.**

Kandidati, ki se bodo prijavili na prosto delovno mesto, morajo izpolnjevati naslednje pogoje:

* najmanj visokošolsko strokovno izobraževanje (prejšnje)/visokošolska strokovna izobrazba (prejšnja), ali najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja), ali najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja), ene od smeri: arhitektura/arheologija/ gradbeništvo/konserviranje in restavriranje,
* državljanstvo Republike Slovenije,
* znanje uradnega jezika,
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev,
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Skladno z 2. členom Pravilnika o trajanju pripravništva, načinu, poteku in programu usposabljanja pripravnikov (Uradni list RS, št. 28/09, v nadaljevanju Pravilnik) ter prvim odstavkom 106. člena ZJU je pripravnik oseba, ki nima ustreznih delovnih izkušenj v skladu z zakonom in prvič sklene pogodbo o zaposlitvi, ustrezno stopnji njene strokovne izobrazbe, z namenom, da se usposobi za opravljanje dela. Za pripravnika se šteje tudi oseba, ki sklene delovno razmerje in se usposablja za opravljanje dela, če je bila predhodno že zaposlena in še ni končala pripravniške dobe oziroma si ni pridobila dovolj ustreznih delovnih izkušenj za zasedbo delovnega mesta, ustreznega njeni izobrazbi. Pripravnik se sprejme v delovno razmerje za določen čas trajanja pripravniške dobe.

Naloge delovnega mesta svetovalec – pripravnik so:

* usposabljanje za opravljanje strokovnih in izvedbenih nalog, ki se nanašajo na upravljanje, razpolaganje in obremenjevanje kulturnih spomenikov, skladno s predpisi;
* usposabljanje za vodenje investicijskih projektov;
* usposabljanje za pripravo in izvedbo javnih naročil;
* sodelovanje pri pregledu in preverjanju investicijskih dokumentov pred potrditvijo in izdelava strokovnih ocen in mnenj;
* sodelovanje pri spremljanju finančne realizacije pogodb in priprava predlogov za izplačila;
* pomoč pri pripravi pogodb o sofinanciranju naložb v javno kulturno infrastrukturo;
* spremljanje projekta in izvajanje pregledov na terenu;
* sodelovanje pri postopkih oddaje spomenikov v lasti RS v najem;
* pomoč pri zbiranju, urejanju in pripravi podatkov za oblikovanje zahtevnejših gradiv;
* samostojno oblikovanje manj zahtevnih gradiv s predlogi ukrepov;
* sodelovanje pri oblikovanju sistemskih rešitev in drugih najzahtevnejših gradiv;
* opravljanje drugih nalog podobne zahtevnosti.

Od kandidata pričakujemo zanesljivost, natančnost, prilagodljivost, samoiniciativnost, željo po pridobivanju novih znanj in pripravljenost za timsko delo.

Prijava mora vsebovati:

1. pisno izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe, datum (dan, mesec, leto) zaključka izobraževanja ter ustanova, na kateri je bila izobrazba pridobljena;
2. pisno izjavo kandidata, da v skladu z 2. členom Pravilnika in prvim odstavkom 106. člena ZJU izpolnjuje pogoje za zasedbo objavljenega pripravniškega delovnega mesta;
3. pisno izjavo kandidata, da:
* je državljan Republike Slovenije;
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev;
* zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.
1. pisno izjavo, da za namen tega natečajnega postopka dovoljuje Ministrstvu za kulturo pridobitev podatkov o izpolnjevanju pogojev za zasedbo delovnega mesta iz uradnih evidenc.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja in veščine, ki jih je pridobil.

**Prijava na prosto delovno mesto mora biti obvezno pripravljena na obrazcu** [**številka** **100-2/20**](http://www.mnz.gov.si/fileadmin/mnz.gov.si/pageuploads/JAVNA_UPRAVA/DPJS/suk/5-2-14-vloga_za_vodja_avtoparka.doc)**20, ki je priloga tega natečaja, z natančno izpolnjenimi vsemi rubrikami in izjavami.**

Izbor kandidata bo opravljen na podlagi priloženih izjav, na podlagi razgovora s kandidati oziroma s pomočjo morebitnih drugih metod preverjanja.

Izbrani kandidat na delovnem mestu svetovalec – pripravnik se bo usposabljal za opravljanje dela v uradniškem nazivu svetovalec III.

Z izbranim kandidatom bo sklenjeno delovno razmerje za določen čas, za čas opravljanja pripravništva v trajanju 10 mesecev, s polnim delovnim časom. Izbrani kandidat bo delo opravljal v prostorih Ministrstva za kulturo, Maistrova 10, v Ljubljani oziroma v drugih njegovih uradnih prostorih.

Kandidat vloži prijavo v pisni obliki na priloženem prijavnem obrazcu JN 100-2/2020, ki jo pošlje v zaprti ovojnici z označbo: **»Za javni natečaj za delovno mesto svetovalec – pripravnik (šifra DM 534) v Službi za investicije in ravnanje s stvarnim premoženjem, številka 100-2/2020«**, na naslov: Ministrstvo za kulturo, Maistrova 10, 1000 Ljubljana. Rok za vlaganje prijav je **8 dni** po objavi javnega natečaja na Zavodu RS za zaposlovanje in na osrednjem spletnem mestu državne uprave (https://www.gov.si/zbirke/delovna-mesta/). Za pisno obliko prijave se šteje tudi elektronska oblika, poslana na elektronski naslov: **gp.mk@gov.si**, pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni najkasneje v roku 60 dni po opravljeni izbiri. Obvestilo o končanem javnem natečaju bo objavljeno na osrednjem spletnem mestu državne uprave (https://www.gov.si/ zbirke/delovna-mesta/).

Informacije o izvedbi javnega natečaja daje ga. Vesna Rifelj, tel. št. 01/369 – 59 – 73, o delovnem področju pa ga. Lučka Žlender Jukić, tel. št. 01/369 – 59 – 11, vsak delavnik od 10:00 do 11:00 ure.

V besedilu javne objave uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.

Številka: 100-2/2020/1 Ministrstvo za kulturo

Datum: 3. 6. 2020